  Майя Бывальцева Таяз арняе Удмуртиын куазь лымыё луоз. Со сярысь «ВКонтакте» вотэсбамаз ивортэ улосвыл Гидрометцентрлэн пресс-секретарез Алла Шумихина. Чакланъёс уй буйгато: паськыт циклон сэрен таяз арня но куазь лымыё луоз. Арня кутсконын лымы ӧжыт усёз, ужан арня пумын золгес лымыялоз шуыса чакласькомы Алла Шумихина, Удмуртиысь Гидрометцентрлэн пресс-секретарезКуазез эскерисьёслэн чакламзыя, температура та вакытлы эсэпъёслэсь кӧня ке вылӥынгес луоз: уйин -8…-13, 28-тӥ тулыспалэ потон уе -10…-15, интыосын -19 градусозь, нуназеосы -5…-10 градус возиськоз.  Алла Шумихиналэн кылъёсызъя, таяз толалтэ тулыспал тужгес лымыё толэзь луиз. Куинь арня ӵоже Ижкарын лымы эсэплэсь кык но ӝыны поллы тросгес усиз ни. Азьвылъёсаз тол толэзьёсы ӧжыт лымыяз. Озьы ке но, лымылэн ӝуждалаез эсэплэсь трослы вылӥын ӧвӧл: толэзь кутсконын Ижкарын со сэплэсь улӥын вал, 20-тӥ тулыспаллы эсэп вадес луиз, нош толэзь пумлы лымы шобретлэн зӧкталаез трос аръёс ӵоже чакланъёслэсь кӧня ке сантиметрлы бадӟымгес луоз Алла Шумихина, Удмуртиысь Гидрометцентрлэн пресс-секретарезТулыспалэ трос ламы усемен валче Ижкарын вылӥ дасьлыкъя режим ялэмын.  Тегъёс: Ижкар Гидрометцентр Удмуртия куазь Тол лымы  